SL
C 47/298
Uradni list Evropske unije
7.2.2023
četrtek 7. julija 2022
P9_TA(2022)0297
Trajnostna letalska goriva (pobuda ReFuelEU za letalstvo) ***I Spremembe Evropskega parlamenta, sprejete 7. julija 2022, o predlogu uredbe Evropskega parlamenta in Sveta o zagotavljanju enakih konkurenčnih pogojev za trajnostni zračni prevoz (COM(2021)0561 – C9-0332/2021 – 2021/0205(COD)) (1) (Redni zakonodajni postopek: prva obravnava) (2023/C 47/34)
Sprememba 1 Predlog uredbe Uvodna izjava 1 Besedilo, ki ga predlaga Komisija (1)
V zadnjih desetletjih je imel letalski prevoz ključno vlogo v gospodarstvu Unije in vsakodnevnem življenju držav­ ljanov Unije kot eden od najuspešnejših in najbolj dinamičnih sektorjev gospodarstva Unije.
Je močno gonilo gospodarske rasti, delovnih mest, trgovine in turizma, pa tudi povezljivosti in mobilnosti za podjetja in državljane, zlasti na notranjem letalskem trgu Unije.
Rast storitev zračnega prevoza pomembno prispevala k iz­ boljšanju povezljivosti v Uniji in s tretjimi državami ter je pomemben dejavnik gospodarstva Unije.
(1)
Sprememba (1)
V zadnjih desetletjih je imel letalski prevoz ključno vlogo v gospodarstvu Unije in vsakodnevnem življenju držav­ ljanov Unije kot eden od najuspešnejših in najbolj dinamičnih sektorjev gospodarstva Unije.
Je močno gonilo gospodarske rasti, delovnih mest, trgovine in turizma, pa tudi povezljivosti in mobilnosti za podjetja in državljane, hkrati pa je eden od glavnih povezovalcev najbolj oddaljenih regij s celino, zlasti na notranjem letalskem trgu Unije.
Rast storitev zračnega prevoza je pomembno prispevala k izboljšanju povezljivosti, spod­ bujanju kohezije in zmanjševanju regionalnih razlik v Uniji, zlasti v obrobnih, najbolj oddaljenih, redko poseljenih in otoških regijah, pa tudi s tretjimi državami, ter je pomemben spodbujevalec gospodarstva Unije.
Zadeva je bila v skladu s četrtim pododstavkom člena 59(4) Poslovnika vrnjena pristojnemu odboru v medinstitucionalna pogajanja (A9-0199/2022).